André Jensen

André Jarnvig Jensen (født 1987) er en norsk rapper, produsent og tegneserietegner. Han vokste opp på Mysen i Østfold. I 2008 flyttet han til Oslo, hvor han i perioden 2009–2014 studerte ved Kunsthøgskolen i Oslo.

 Design  
Han har illustrert omslaget til det Oslo-baserte punkbandet Oslo Ess' album Uleste bøker og utgåtte sko (2011) og to ungdomsbøker av Lisbeth Iglum Rønhovde.Tål mine tics, takk! og Ti tanker i hue og ingen på papiret

 Krutt-Kim 
Jensen har tegnet tegneserien Krutt-Kim, komplett og usensurert fra 2005 til 2011 som ble utgitt på Kontur forlag. Han laget også en spesialversjon av tegneserien, Kim Goes Kingsize, for nettstedet til det skandinaviske hiphop-magasinet Kingsize.no.«Kim blir norsk rapper »,  Publisert 13. juni 2011. 

 Musikk 
I 2008 var Jensen med på å etablere selskapet Bonsaiety Records. Han er medlem av rap-gruppa Evig Poesi og fast deltager i rapbattle-ligaen SkeezTV Battles. Jensen bidro i 2018 som låtskriver til Mads Hansens «Sommerkroppen». Låten toppet VG-lista og vant Spellemannsprisen for «Årets låt».  

I september 2020 slapp Jensen sin første låt «Traktor» under navnet Hagle sammen med Olav Tokerud.https://www.youtube.com/watch?v=tOIcJAkTK24 besøkt 28.mars 2021  De har rappet sammen side 2003, men først i 2020 som Hagle . De beskriver musikken sin som country-rap, og rapper blant annet om «bilær, bøgda, og blandevann»VG, besøkt 28.mars 2021. Låtene «Traktor» og «Født til å ragge» ble brukt i andre sesong av NRK-serien Rådebank.

 Media 
Våren og sommeren 2011 var Jensen fast gjest i radioprogrammet Martin Beyer Olsen Live på NRK P3, med spalten Smalltalk med André Jensen.«Smalltalk med André Jensen », Publisert 17. juni 2011. I 2016 var Jensen med i NRK-programmet 99 % norsk.

 Diskografi 
Evig Poesi – Ingenting er gratis (2012), Bonsaiety Records
Evig Poesi, Conurbia & Definite – Verdens ende (2011), Bonsaiety Records
André Jensen – Penger ække laga for fattigfolk (2009), Bonsaiety Records
André Jensen – Ørepropper var et godt kjøp (2008), Demo
André Jensen & Tom Blue – No Sleep (2007), Demo
OrigO – Nullpunkt (2005), Demo
OrigO – Babars kremmerhus (2004), Demo

 Referanser 

Eksterne lenker
 Hjemmeside
 Bonsaiety Records 
 Evig Poesi

Kategori:Norske rappere
Kategori:Norske tegneserieskapere
Kategori:Norske countrymusikere